## Izmjene i dopune Upute za provedbu Odluke o graničnoj obveznoj pričuvi

### NN 137/2005 (21.11.2005.), Izmjene i dopune Upute za provedbu Odluke o graničnoj obveznoj pričuvi

# HRVATSKA NARODNA BANKA

**2576**

Na temelju članka 39. stavka 3. Zakona o Hrvatskoj
narodnoj banci (»Narodne novine«, br. 36/2001.) i
točke XXI. Odluke o obveznoj pričuvi (»Narodne novine«, br.
203/2003., 145/2004., 34/2005., 64/2005. i 136/2005.) guverner Hrvatske narodne
banke donio je dana 17. studenoga 2005.

## IZMJENE I DOPUNE

### UPUTE ZA PROVEDBU ODLUKE O OBVEZNOJ PRIČUVI

1. U točki 3. Upute za provedbu Odluke o
obveznoj pričuvi (u nastavku teksta: Uputa) (»Narodne novine«, br. 7/2004. i 38/2005.) brišu se riječi »radnog« i
»radnih«.

2. U točki 7. Upute brišu se riječi »radnog« i
»radnih«.

3. U točki 9. Upute riječi »8. kalendarski dan«
zamjenjuju se riječima »druga srijeda.«

4. Točka 10. Upute mijenja se i glasi:

»Razdoblje održavanja obvezne pričuve počinje
druge srijede u mjesecu i traje do dana koji prethodi drugoj srijedi sljedećeg
mjeseca.«

5. U točki 13. Upute riječ »dva« zamjenjuje se
riječju »tri«.

6. Točka 14. Upute mijenja se i glasi:

»Radnim danima u smislu ove upute smatraju se
dani od ponedjeljka do petka, dok se neradnim danima smatraju subota, nedjelja
i blagdani. Ako je propisani dan obračuna i izdvajanja obvezne pričuve neradni,
obveza koja se mora izvršiti na taj dan, prenosi se na prvi sljedeći radni dan.

U izračune koji se odnose na razdoblje obračuna
osnovice i održavanja obvezne pričuve uključuju se svi dani, radni i neradni.
Pri tome se za stanje izvora sredstava i likvidnih potraživanja na neradni dan
uzima stanje posljednjega radnog dana koji je prethodio neradnome.«

7. U točki 23. stavku 2. Upute briše se riječ
»radni«.

8. U točki 24. Upute briše se riječ »radni«.

9. U točki 27. stavku 1. Upute brišu se riječi
»radne«.

10. U točki 41. Upute iza stavka 1. dodaje se
stavak 2., koji glasi:

»Banka koja ima odobrenje za obavljanje poslova
platnog prometa s inozemstvom, a koja izdvaja devizni dio obvezne pričuve za
drugu banku, dužna je nalog banke za koju izdvaja devizni dio obvezne pričuve u
cijelosti provesti samostalno.«

11. U točki 43. stavku 1. i stavku 2. riječi
»Direkciji za upravljanje deviznim sredstvima« zamjenjuju se riječima
»Direkciji za upravljanje međunarodnim pričuvama i deviznom likvidnošću«.

U stavku 2. iste točke riječ »tri« zamjenjuje se
riječju »četiri«, a riječi »7. kalendarskog dana« zamjenjuju se riječima »dana
koji prethodi drugoj srijedi«.

12. U točki 50. stavku 1. Upute briše se riječ »radni«.

13. Točka 58. Upute mijenja se i glasi:

»Iznimno od točke 45. ove upute, bankama nad
kojima je pokrenut postupak likvidacije Hrvatska narodna banka će na dan
izdvajanja deviznog dijela obvezne pričuve izvršiti povrat sredstava samo u
iznosu razlike između obveze izdvajanja po tekućem i prethodnom obračunu.

U slučaju iz stavka 1. ove točke za banke nad
kojima je pokrenut postupak likvidacije ne popunjava se obrazac DOP 3.

Ako je iznos obveze izdvajanja po tekućem
obračunu veći od iznosa obveze izdvajanja po prethodnom obračunu, banke nad
kojima je pokrenut postupak likvidacije dužne su razliku uplatiti na devizne
račune Hrvatske narodne banke.

Banke nad kojima je pokrenut postupak
likvidacije mogu iznos razlike između obveze izdvajanja po tekućem i prethodnom
obračunu podmiriti sredstvima ostvarene a neisplaćene naknade, o čemu pismeno
izvješćuju Hrvatsku narodnu banku, Direkciju za upravljanje međunarodnim
pričuvama i deviznom likvidnošću.

U slučaju iz stavka 3. i 4. ove točke za banke
nad kojima je pokrenut postupak likvidacije u obrazac DOP 3 upisuje se samo
iznos razlike između obveze izdvajanja deviznog dijela obvezne pričuve po
tekućem obračunu i obveze izdvajanja deviznog dijela obvezne pričuve po
prethodnom obračunu, potonje eventualno uvećane za ostvarenu, a neisplaćenu
naknadu.

Banke nad kojima je pokrenut postupak
likvidacije pismeno izvješćuju banke preko kojih se obavlja izdvajanje deviznog
dijela obvezne pričuve o iznosu smanjenja/povećanja obveze izdvajanja deviznog
dijela obvezne pričuve, kao i o iznosu eventualno potrebnog izdvajanja na
devizne račune Hrvatske narodne banke.«

14. U Prilogu B u točki 7. stavku 1. Upute
riječi »u njihovom nominalnom iznosu« zamjenjuju se riječima »u njihovoj fer
vrijednosti«.

15. U Prilogu B u točki 8. Upute brišu se stavci
2., 3., 4. i 5.

16. Izmjene i dopune Upute stupaju na snagu
osmog dana od dana objave u »Narodnim novinama«, a primjenjuju se od 14.
prosinca 2005. kada banke sastavljaju obračun obvezne pričuve za obračunsko razdoblje
od 1. do 30. studenoga 2005.

Za obračunsko razdoblje od 1. do 31. listopada
2005. razdoblje održavanja traje od 8. studenoga do 13. prosinca 2005.

Uputa br.:
441-020/11-05/ŽR

Zagreb, 17. studenoga 2005.

Guverner

Hrvatske narodne banke

**dr****. sc. Željko Rohatinski**, v. r.

Izmjene i dopune, NN 137/2005-2576